CELEX: 32009R0476
Language: da
Date: 2009-06-05 00:00:00
Title: Kommissionens forordning (EF) nr. 476/2009 af 5. juni 2009 om tarifering af varer i den kombinerede nomenklatur

9.6.2009   
            
            
               DA
            
            
               Den Europæiske Unions Tidende
            
            
               L 144/13
            
         
      KOMMISSIONENS FORORDNING (EF) Nr. 476/2009
   af 5. juni 2009
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i den i kolonne 2 nævnte KN-kode i henhold til den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juni 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et system bestående af følgende enheder
                  
                              —
                           
                           
                              et højopløseligt fjernsynskamera, der er monteret på et undervandsfartøj (såkaldt »Remote Operated Vehicle (ROV)«)
                           
                        
                              —
                           
                           
                              en kontrolanordning med skærm til fjernbetjening af fartøjet og kameraet (fx med en joystick) og visning af de billeder, som kameraet har optaget
                           
                        
                              —
                           
                           
                              et elektrisk kabel.
                           
                        Den første enhed vejer omkring 3,6 kg. Systemets samlede vægt er omkring 32 kg.
                  Systemet anvendes til undervandsoperationer med billedoptagelse og transmission af disse via kablet til skærmen på kontrolanordningen. Det kan anvendes i dybder ned til omkring 90 m.
               
               
                  8525 80 19
               
               
                  Tarifering i henhold til almindelige tariferingsbestemmelser 1, 3 b) og 6 vedrørende den kombinerede nomenklatur, bestemmelse 4 til afsnit XVI og teksten til KN-kode 8525, 8525 80 og 8525 80 19.
                  Karaktergivende for den enhed, der består af et fjernsynskamera (KN-kode 8525 80 19) monteret på et undervandsfartøj, er kameraet og ikke fartøjet, der blot transporterer kameraet over en begrænset afstand.
                  Denne enhed skal derfor, hvis den frembydes særskilt, tariferes under KN-kode 8525 80 19.
                  Da de særskilte enheder er indbyrdes forbundet, og systemet består af særskilte enheder, som er bestemt til sammen at udføre en klart defineret funktion, som er beskrevet i en af positionerne i kapitel 84 eller 85, finder bestemmelse 4 til afsnit XVI anvendelse.
                  Det er systemets funktion at optage billeder uden at lagre dem. Hele systemet skal derfor tariferes under KN-kode 8525 80 19 som et fjernsynskamera.